ভারতে অবৈধভাবে প্রবেশ,৩ ধৃত বাংলাদেশি সহ ১ দালাল

নদিয়া: ভারতে অবৈধভাবে প্রবেশ করতে গিয়ে ধৃত বাংলাদেশের (Bangladeshi Arreste) তিন নাগরিক সহ একজন দালাল। পুলিশ সূত্রে খবর, শুক্রবার সকালে গোপন সূত্রে খবর পেয়ে অভিযান চালিয়ে হাঁসখালি থানার পুলিশ ৩ বাংলাদেশি সহ ১ ভারতীয় দালালকে গ্রেফতার করেছে। ওই তিন বাংলাদেশি দালাল মারফত এসেছিল বলে পুলিশ সূত্রে খবর। ৩ বাংলাদেশির মধ্যে একজন মহিলা ও ২ জন পুরুষ রয়েছেন। ধৃত বাংলাদেশিদের নাম, মহম্মদ অভি মিঞা, মহম্মদ সুজ্জ্বল মিঞা, তানিয়া আখতার। ধৃতদের বাড়ি বাংলাদেশের ঘনীগলা, দক্ষিণ মনোহরপুর, এবং আক্তারইল্লা এলাকায়। ভারতীয় দালাল নাম শরিফুল মন্ডল নদিয়ার (Nadia ) হাঁসখালি থানার রামনগর খিদিরপুর পাড়ার বাসিন্দা। ধৃতদের পুলিশ রিমান্ড চেয়ে আজ আদালতে তোলা হবে।

আরও পড়ুন: মেদিনীপুর মেডিক্যাল কলেজে কর্মবিরতির ডাক জুনিয়র চিকিৎসকদের

বৃহস্পতিবারও নদিয়ার কৃষ্ণগঞ্জ (Krishnaganj Bangladeshi Arreste)থেকে এক বাংলাদেশি নাগরিককে গ্রেফতার করেছিল পুলিশ। নলুপুর সীমান্ত থেকে গ্রেফতার করে কৃষ্ণগঞ্জ থানার পুলিশ। ওই ব্যক্তি দালাল মারফত ভারতে প্রবেশ করছিল বলে পুলিশ সূত্রে খবর। জানা যায় সীমান্তের নলুপুর গ্রামে এক ব্যক্তি গ্রামের রাস্তায় ঘোরাঘুরি করতে দেখে গ্রামের মানুষের সন্দেহ হয়। তাঁরাই খবর দেন পুলিশকে। কৃষ্ণগঞ্জ থানার পুলিশ এসে ওই ব্যক্তিকে গ্রেফতার করে। পুলিশ সূত্রে জানা যায় ধৃত ব্যক্তির নাম, আরিফ হোসেন। ৩৮ বছর বয়সী ওই ব্যক্তির বাড়ি বাংলাদেশের ঝিনাইদহ জেলার সিঙেপুর গ্রামে।

অন্য খবর দেখুন